**Együttműködési megállapodás**

*– tervezet –*

Jelen megállapodás egyrészről a

Magyar Cserkészszövetség (1025 Budapest, Tömörkény u. 3/a; adószáma: 19006705-2-41; képviseli Csortán-Szilágyi György, országos ügyvezető elnök) – a továbbiakban MCSSZ, másrészről a

………… mint Fenntartó testület – a továbbiakban Fenntartó

között a mai napon az alábbi feltételekkel.

1. **A megállapodás célja**
2. Az MCSSZ Magyarország egész területén számos cserkészcsapatot működtet saját szervezeti szabályainak megfelelően, valamint mind több cserkészcsapat alapítására törekszik, elősegítve ezzel a cserkészmozgalom hazai kiszélesítését.
3. Az MCSSZ az 1. pontnak megfelelően ……… településen működteti a … számú … Cserkészcsapatot, melynek szakmai munkáját, ellenőrzését, segítését végzi.
4. A Fenntartó kijelenti, hogy a cserkészmozgalom, így az MCSSZ célkitűzéseivel egyetért, a cserkészet elterjedését szorgalmazza, és lehetőségéhez mérten támogatja. Jelen megállapodás célja, hogy meghatározza azon kereteket, melyeken belül a szerződő felek, a I./2. pontban megnevezett cserkészcsapat (a továbbiakban: Csapat) működését elősegítik, valamint a Fenntartónak nyújtható szolgáltatások végezhetők.
5. **A Fenntartó jogai és kötelezettségei**
6. A Fenntartó vállalja, hogy a Csapat részére biztosítja a tulajdonát/kizárólagos használatát képező ……… cím alatti, …… helyiségekből álló ingatlan/ingatlanrész használatát csapatfoglalkozások (őrsi gyűlések, filmklubok, szülői értekezletek, táncos rendezvények stb.) céljára.
7. A Fenntartó joga a Csapat éves munkatervét megismerni, az egyes foglalkozásokon részt vevő személyek várható létszámáról tájékoztatást kérni.
8. Fenntartó vállalja, hogy minden év január 30. napjáig a Csapat aktív tagjai (ún. működő tag) után … Ft tagdíjtámogatást nyújt az MCSSZ részére. Felek kifejezetten úgy rendelkeznek, hogy az ezen jogcímen adott támogatás kizárólag a Csapat éves tagdíjfizetési kötelezettségének teljesítésére számolható el. Jelen pontban nyújtott támogatás a Csapat működési területe szerinti illetékes cserkészkerület részére fizetendő, amennyiben MCSSZ ettől eltérő, írásbeli nyilatkozatot nem tesz Fenntartó részére.
9. ……… – IDE KERÜLHETNEK TOVÁBBI KÖTELEZETTSÉGVÁLLALÁSOK A FENNTARTÓ RÉSZÉRŐL
10. Pl.: Fenntartó éves rendszeres anyagi támogatást nyújt Csapat részére a nyári táborok szervezéséhez, lebonyolításához.
11. Pl.: Felszerelést biztosít ingyenes használatra Csapat számára táborozáshoz, portyákhoz, egyéb csapatprogramokhoz.
12. Pl.: Rendszeres és ingyenes média-megjelenést biztosít Csapat számára a helyi sajtó útján.
13. Pl.: A Csapat kijelölt tagjai állandó meghívottak (tanácskozási vagy szavazati joggal) bizonyos Fenntartó által működtetett testületekben.
14. …
15. **Az MCSSZ jogai és kötelezettségei**
16. Az MCSSZ jogait és kötelezettségeit elsődlegesen – a Fenntartó által nyújtott szolgáltatások, támogatások tekintetében – a Csapat útján gyakorolja, illetve teljesíti.
17. Az MCSSZ köteles minden tőle telhetőt megtenni annak érdekében, hogy a Csapat parancsnoka a Fenntartó kérésére részletes tájékoztatást nyújtson részére a Csapat éves munkatervéről, és az egyes foglalkozásokon részt vevő személyek várható létszámáról.
18. Amennyiben az együttműködés során a Fenntartó, az MCSSZ vagy a Csapat a megállapodást, támogatás tárgyát érintő ingatlanon vagy nagy értékű ingóságon olyan felújítási munkálatot kíván végezni, melynek a másik Félre anyagi terhet vagy bármely többlet kötelezettségvállalást róna, úgy arról Felek előzetesen külön írásbeli megállapodást kötnek. Egyéb esetben a beruházás értékének vagy egyéb terheknek viselését egymással szemben Felek nem érvényesíthetik. Ilyen tartalmú megállapodást érvényesen a Csapat parancsnoka – az MCSSZ képviseletében – önállóan nem köthet, arra csak az MCSSZ mindenkori törvényes képviselője jogosult.
19. … ITT MEGFOGALMAZHATÓK AZON JOGOK, MELYEK A CSAPATOT, ILL. MCSSZ-T ILLETIK A FENNTARTÓ ÁLTAL VÁLLALT KÖTELEZETTSÉGEK FOLYTÁN
20. Például: a Fenntartó által szervezett, az MCSSZ értékrendjébe nem ütköző, szigorúan politikamentes rendezvényen, cserkészegyenruhában történő megjelenés a Csapat részéről.
21. Pl.: A Fenntartó egyes rendezvényinek szervezésében, lebonyolításában való aktív részvétel, amennyiben annak anyagi kockázata nincs – vagy Fenntartó feltétel nélkül, teljes egészében átvállalja.
22. Pl.: Helyi karitász munkájában való aktív közreműködés – pontosan körülírt módon.
23. Pl.: Plébánia (/iskola/önkormányzati létesítmény, park) udvarának, kertjének gondozása – pontosan körülírt módon.
24. Pl.: Templom díszítésében/liturgikus szertartásokon/énekkarban stb. való aktív részvétel – pontosan körülírt módon.
25. Pl.: Településen végzett szemétgyűjtés / karitatív munka / egyéb közösségi munka alkalmával a Csapat aktív részvétele – pontosan körülírt módon (pl. mennyivel előbb kell értesíteni a cspk-t vagy a munkatervben szereplő egyéb programot nem üthet, stb.)
26. …
27. **Egyéb rendelkezések**
28. A Csapat által – ide értve annak bármely tagját, vezetőjét, csapatparancsnokát – okozott károkért, valamint a Fenntartó felé tett nyilatkozatáért vagy kötelezettségvállalásáért az MCSSZ nem vállal felelősséget, a szervezetre nézve jogot és kötelezettséget nem keletkeztet. Bárminemű külön megállapodás vagy kötelezettségvállalás az MCSSZ-t kizárólag abban az esetben terheli, amennyiben annak törvényes képviselője azt jogszerűen, írásban tette meg.
29. Szerződő Felek megállapodnak, hogy a kapcsolattartó (csapatparancsnok) az MCSSZ-re nézve kötelezettségeket nem keletkeztethet, az MCSSZ képviseletére nem jogosult. A Csapat parancsnoka vállalja, hogy a Fenntartó felé teljesítendő kötelezettségeket saját maga és a Csapat tagjain keresztül teljesíti. Amennyiben a csapatparancsnok bármi kötelezettséget vállal Fenntartó felé teljesíteni, azért kizárólag ő felel, az az MCSSZ-re nem származtatható. Az MCSSZ képviseletére az MCSSZ alapszabálya, ill. a mindenkor hatályos jogszabályok az irányadók.
30. A Szerződő Felek kapcsolattartásra jelen szerződés aláírása időpontjában az alábbi személyeket jelölik ki.

*Fenntartó részéről: MCSSZ részéről:*

Név: Név: ……… csapatparancsnok

Cím: Cím:

E-mail: E-mail:

Telefon: Telefon:

Fax: Fax:

Az MCSSZ részéről a közvetlen kapcsolattartó a Csapat mindenkori csapatparancsnoka. A csapatparancsnok személyében történt változást az MCSSZ (elsősorban a leköszönő csapatparancsnok útján) köteles a Fenntartó felé írásban jelezni – az újonnan megválasztott csapatparancsnok kapcsolati adatainak közlése mellett.

Amennyiben Fenntartó részéről kijelölt közvetlen kapcsolattartó személyében változás történik, köteles ezen tényt – az újonnan kijelölt személy adatainak közlése mellett – öt napon belül MCSSZ-nek és a Csapat parancsnokának írásban jelezni.

1. Jelen együttműködési megállapodás határozatlan időre jön létre, azt bármely fél írásban, indoklás nélkül felmondhatja. A felmondási idő a felmondás kézhezvételétől számított három hónap. Szerződő Felek kézhezvételnek tekintik azt, ha a másik félnek címzett és ajánlott küldeményként postán megküldött levelet a másik Fél nem veszi át, vagy „címzett ismeretlen/elköltözött” megjelöléssel érkezik vissza a feladóhoz.
2. Szerződő Felek jelen megállapodás teljesítése során egymással szemben jóhiszeműen járnak el, teljes együttműködésre törekedve. Amennyiben Felek között bárminemű vita merülne fel, kölcsönösen törekednek arra, hogy azt egymás között békés úton rendezzék.
3. Jelen megállapodás (együttesen) mindkét Fél, valamint a záradék aláírásával egyidejűleg lép hatályba.
4. Jelen megállapodás három eredeti példányban készült, melyből egy példány a Fenntartót, egy példány az MCSSZ-t, egy példány pedig a Csapat mindenkori parancsnokát illet.
5. Jelen megállapodást szerződő Felek elolvasás és közös értelmezést követően, azt mindenben jóváhagyólag írták alá.

|  |  |
| --- | --- |
| ………………, 202…. ……… hó … nap | ………………, 202…. ……… hó … nap |
| …………………………………………………Fenntartóképviseletében: ………………………………………………………… | …………………………………………………Magyar Cserkészszövetségképviseletében: Csortán-Szilágyi Györgyországos ügyvezető elnök |

**ZÁRADÉK**

Alulírott ……… a … számú ………Cserkészcsapat parancsnoka fenti megállapodás tartalmát megismertem és azzal teljes egészében egyetértek. Az általam vezetett cserkészcsapat a fentiekben foglalt támogatást köszönettel elfogadja. Jelen záradék aláírásával vállalom, hogy a szerződő Felek közötti kapcsolattartást, valamint az MCSSZ által foglalt kötelezettségek teljesítését maximálisan elősegítem. A kötelezettségek teljesítése során az MCSSZ-től kapott iránymutatások alapján járok el. A megállapodásba foglalt, csapatparancsnokra rótt kötelezettségeket teljesítem. Lemondásom vagy személyemtől különböző csapatparancsnok választása esetén, a Csapat új parancsnokát jelen megállapodásban foglaltakról tájékoztatom, a jelen szerződés nálam lévő példányát haladéktalanul átadom az új csapatparancsnoknak.

…………………, 202…. ………… hó … nap.

 …………………………………

 csapatparancsnok